Diari Oficial de la Generalitat Valenciana


Sumari del DOGV 6358, del 20-09-2010 (2010/9911)

ACORD de 10 de setembre de 2010, del Consell de la Sindicatura de Comptes de la Comunitat Valenciana, pel qual es publica la relació definitiva de l'aspirant que ha superat el concurs-oposició convocat per a cobrir una plaça d'auxiliar administratiu, grup C, sector Administració General, vacant en aquesta institució.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6358

Data del DOGV
:   20-09-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/9911


Data del document
:   10-09-2010

Organisme emissor
:   Sindicatura de Comptes

Tipus de document
:   Acord

Anàlisi jurídica

ACORD de 10 de setembre de 2010, del Consell de la Sindicatura de Comptes de la Comunitat Valenciana, pel qual es publica la relació definitiva de l'aspirant que ha superat el concurs-oposició convocat per a cobrir una plaça d'auxiliar administratiu, grup C, sector Administració General, vacant en aquesta institució. [2010/9911]  
El Consell de la Sindicatura de Comptes, en la reunió realitzada el dia 10 de setembre de 2010, vista la proposta del tribunal de selecció que jutja el concurs-oposició per a cobrir una plaça d'auxiliar administratiu, grup C, sector administració general, segons la convocatòria de 16 de novembre de 2009 (publicada en el DOCV i en el BOC de 30.11.2009), i d'acord amb la base 11 de la citada convocatòria, ha acordat:  
Primer  
Aprovar i publicar la relació definitiva amb l'aspirant que ha superat el concurs-oposició convocat i que indiquem en l'annex del present Acord.  
Segon  
En el termini de 20 dies hàbils comptats des del dia següent al de l'última publicació en el DOCV i en el BOC (si el termini acaba dissabte s'entendrà prorrogat fins al següent dia hàbil), l'aspirant haurà d'aportar davant la Secretaria General de la Sindicatura de Comptes els documents següents:  
a) Fotocòpia compulsada del document nacional d'identitat o certificació del naixement expedida pel registre civil corresponent, o document equivalent per als nacionals d'altres estats a què fa referència la base 6.2.  
b) Fotocòpia compulsada del títol acadèmic exigible segons el que establia la base 2.1,c) de la convocatòria, o certificació acadèmica que acredite haver realitzat tots els estudis per a obtenir el títol. En el cas de titulacions obtingudes a l'estranger, fotocòpia compulsada de la credencial que acredite l'homologació que corresponga.  
c) Declaració de no haver sigut separat per mitjà d'expedient disciplinari de cap administració o treball públic, així com de no trobar-se inhabilitat penalment per a l'exercici de les funcions públiques.  
Per als aspirants que no tinguen la nacionalitat espanyola, la dita declaració es referirà a no estar sotmesos a cap sanció disciplinària o condemna penal que impedisca, si és el cas, l'accés a la funció pública.  
d) Certificat mèdic acreditatiu de posseir la capacitat física i psíquica necessària per a efectuar les funcions dels llocs oferits.  
e) Acreditació dels seus coneixements de valencià amb la presentació d'un dels documents previstos en l'article 16.1 del Decret 33/1999, de 9 de març, del Govern Valencià.  
Les persones que no puguen acreditar aquests coneixements, d'acord amb el que estableix l'article 53.2 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana (DOCV núm. 6.310, de 14 de juliol), hauran d'assistir als cursos específics que es convoquen a l'efecte.  
Contra el present Acord, les persones interessades podran interposar un recurs contenciós administratiu en el termini de dos mesos comptats des del dia següent al de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb els articles 10.1.c) i 46 de la Llei 29/1998, de 13 de juliol, reguladora de la Jurisdicció Contenciosa Administrativa. No obstant això, podrà interposar-se potestativament recurs de reposició davant del mateix òrgan que va dictar l'acte que es recorre en el termini d'un mes comptat des del dia següent al de la seua publicació, o qualsevol altre recurs que s'estime procedent.  
València, 10 de setembre de 2010.- El síndic major: Rafael Vicente Queralt.  
Annex  
